**אלמר באטרס** (באנגלית: **Elmer Batters**; ‏24 בנובמבר 1919 – 25 ביוני 1997) היה צלם אמריקאי, שהתפרסם בעיקר בזכות צילומיו החלוציים בתחום הפטיש לכפות רגליים, לרגליים ולגרביים.

קריירת צילום ופרסום
-------------------

אלמר באטרס היה צלם חלוצי של פטישיזם שהתמקד בעיקר בצילום נשים, עם דגש על גרביים, רגליים וכפות רגליים. עבודתו החלוצית החלה בשנות ה-50, והיא תרמה רבות להפיכת התחום של הפטיש לכפות רגליים למקובל ואף לאופנתי.

באטרס החל לפרסם את תצלומיו בעצמו. בשנת 1956 ייסד ופרסם את המגזין *Man's Favorite Pastime* שבו הציג את תצלומיו לראשונה. מאז סוף שנות ה-60 הוצגו עבודותיו במגזינים שונים כמו: *Sheer Delight* ,*Black Silk Stockings* ,*Leg-O-Rama* ,*Nylon Doubletake* ו-*Tip Top*. הוא היווה השראה לצלמי פטיש מפורסמים שזכו לשבחי הביקורות, כמו אד פוקס וג'וני ג'אן.

אחת הדוגמניות החביבות על באטרס הייתה אישה צעירה בשם קארושקה. מעט ידוע על חייה של הדוגמנית, עם זאת, היא הייתה אהובה ביותר על באטרס ועל מעריציו. באטרס כתב עליה פעם: "כשאני אומר שקארושקה הייתה הדוגמנית החביבה עלי, אני לא מדבר רק על עצמי. שום אישה בתולדות הפעילות האמנותית שלי לא משכה אליה מעריצים רבים כמוה. יש בה יותר מדרישות האופנה הרגילות. לקארושקה יש רגליים עדינות ויציבות, שדיים מוצקים וכפות רגליים עדינות עם קשתות גבוהות. אבל זה לא מספיק כדי לגרום לנו לאהוב אישה. אני חושב שאהבה או משיכה מינית נובעים מהברק בעיניה של האישה, מהדרך שבה היא מביטה ומהאופן שבו היא מחייכת. זה היה ייחודה של קארושקה. פניה עדיין מרגשות אותי היום - אחרי 25 שנים, כפי שהיא ריגשה אלפים מכם. אפילו באותן שנים, לפני שהנשים קיבלו מעמד שוויוני מבחינה מינית, היתה קארושקה בחורה שאהבה לדעת שגברים מאוננים מתצלומיה. אך האם אין את הברק הזה בכל אישה?".

לקראת סוף ימיו, באטרס "התגלה מחדש" על ידי המו"ל הגרמני בנדיקט טאשן שהוציא לאור שלושה ספרים על עבודותיו, ביניהם: "*מקצות האצבעות ועד קצה הצינור*" של אריק קרול ו-"*הרגליים המרקדות לצלילי אלמר*". טאשן למד והכיר את עבודתו של באטרס מהמגזין *leg show*, כאשר עורכת המגזין, דיאן הנסון הציגה את תצלומיו לדור הצעיר של הפטישיסטים בשנות ה-80 וה-90. 

כיום, תצלומים מקוריים של באטרס נמכרים בקרב אספני אומנות פטיש במחירים של עד 1500 דולר.

קריירה צבאית
------------

באטרס היה חייל בצי ארצות הברית, ולחם במלחמת העולם השנייה ב-*USS Sunfish (SS-281)* - אחת מספינות הקרב המוכרות. הקריירה הצבאית שלו מוזכרת בקצרה בספר "*השמיים הבודדים*" של טייס הניסוי ויליאם ברידג'מן.

לקריאה נוספת
------------

* Batters, Elmer (1998). *Legs That Dance to Elmer's Tune*. Taschen. מסת"ב 3-8228-8188-0
* Elmer Batters, Eric Kroll (2012). *From the Tip of the Toes to the Top of the Hose*. Taschen. מסת"ב 3-8365-3929-2

קישורים חיצוניים
----------------

* גלריית צילומים של אלמר באטרס, מאתר של ההוצאה לאור הגרמנית "טאשן".

הערות שוליים
------------

1. ↑  Victor J. Banis (2012). *Spine Intact, Some Creases*. Wildside Press. p. 65.
2. ↑  Alex Ballinger (2004). *New Cinematographers*. Harper Design. p. 10
3. 1 2  *The Nick Tosches Reader*. Da Capo Press. 2000. p. 250. מסת"ב 0306809699.
4. ↑  Dian Hanson (2011). Ed Fox, Vol. 2. Taschen. מסת"ב 3836526808.
5. ↑  Bruckner, Aaron (18 September 2010). Illustrated Foot Sex: Footjobs & Foot Fetishism. Brian Phillippe. p. 11. מסת"ב 978-0-557-68622-3. Retrieved 14 March 2013.
6. ↑  "Elmer Batters". April 27, 2005. Retrieved July 11, 2017.

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4672693
* BnF: cb133263134 (data)
* GND: 119312867
* ISNI: 0000 0001 1611 9565
* LCCN: nr96035013
* PIC: 386675
* RKD: 222954
* SNAC: w6rz78p7
* SUDOC: 128034793
* VIAF: 27878807
* WorldCat: lccn-nr96035013

 |